b'\n_START_ARTICLE_\nSmalltalk\n_START_PARAGRAPH_\nSmalltalk (angle\xc5\xa1ko klepet, kramljanje) je eden prvih popolnoma objektno usmerjenih programskih jezikov (starej\xc5\xa1a, a tudi objektno usmerjena, je simula). Nastal je v laboratorijih Xerox PARC (Palo Alto Research Center), eden glavnih izumiteljev pa je Alan Kay._NEWLINE_V smalltalku je bil prvi\xc4\x8d narejen grafi\xc4\x8dni uporabni\xc5\xa1ki vmesnik na na\xc4\x8din, kot ga danes poznamo v operacijskem sistemu MS Windows.'